กลุ่มชินฯระดมสมองจัดทัพลุยปี’54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

คุยเงินเยอะจ้องลงทุนต่อเนื่อง ADVANCคงเป้ารายได้โต5%
โพสต์ทูเดย์ — กลุ่มชินระดมสมองวางแผนปีหน้า ลุยลงทุนใหม่ๆ เงินเหลือเยอะ 1,400 ล้านบาท ADVANC วางงบปีหน้า 6,000 ล้าน
นายสมประสงค์ บุญยะชัย ประธานคณะกรรมการบริหาร บริษัท ชิน คอร์ปอเรชั่น (SHIN) เปิดเผยว่า วันที่ 18 พ.ย. จะมีการประชุมระดับบริหารของบริษัทในเครือเพื่อจัดทำแผนธุรกิจปี 2554 
น.ส.ทมยันตี คงพูลศิลป์ ผู้อำนวยการสำนักลงทุนสัมพันธ์ SHIN กล่าวว่า ระยะนี้เป็นช่วงของการจัดการแผนธุรกิจปีหน้า ซึ่งบริษัทมีการวางแผนเพื่อให้ขยายตัวต่อเนื่อง และมองหาการลงทุนใหม่ เพราะบริษัทมีเงินสดค่อนข้างมากประมาณ 1,3001,400 ล้านบาท 
ทั้งนี้ บริษัทยังมองการลงทุนในธุรกิจโทรคมนาคมอย่างต่อเนื่อง แม้ว่าบริษัท แอดวานซ์ อินโฟร์ เซอร์วิส (ADVANC) จะไม่มีใบอนุญาต (ไลเซนส์) ใหม่เข้ามา ในปีนี้รายได้ของบริษัทยังขยายตัวดี
นายพรรัตน์ เจนจรัสสกุล ผู้ช่วยกรรมการผู้อำนวยการสายงานวางแผนและวิเคราะห์การตลาด ADVANC กล่าวว่า ในปี 2554 คาดว่าการเติบโตของการให้บริการทางด้านข้อมูล (DATA) ของบริษัทจะเติบโตประมาณ 20% เมื่อเทียบจากปี 2553 หนุนให้รายได้โตเพิ่มขึ้นเป็น 30% ของรายได้รวม เป็นผลจากการขยายตัวของสมาร์ตโฟน แอร์การ์ด และการออกโปรโมชันที่หลากหลายมากขึ้น
ทั้งนี้ ประเมินว่ารายได้จากการให้บริการทางด้านข้อมูลปีนี้จะเติบโต 30% เนื่องจากตลาดสมาร์ตโฟนเติบโตอย่างรวดเร็วจากปีก่อน รวมถึงแอร์การ์ด โดยปัจจุบันบริษัทมีลูกค้าแอร์การ์ด 1.8 แสนราย
ขณะที่การเติบโตของการใช้งานการโทร. (VOICE) คาดว่าจะทรงตัว เนื่องจากยังไม่มีความคืบหน้าในการประมูล 3จี บนคลื่นความถี่ 2.1 GHZ จึงทำให้อุตสาหกรรมสื่อสารถึงจุดอิ่มตัวไม่มีการการพัฒนาเพิ่มขึ้น บริษัทยังคงเป้าประมาณการรายได้รวมเติบโตในปีนี้ที่ระดับ 5% เป็นระดับที่พอใจ แม้ช่วง 9 เดือนที่ผ่านมาจะโต 7.3% แต่ในไตรมาส 4 จำเป็นต้องทำการตลาดโดยใช้เงินจำนวนมาก 
นายพรรัตน์ กล่าวว่า บริษัทได้ตั้งงบลงทุนในปี 2554 ใกล้เคียงกับปีนี้ที่ระดับ 6,000 กว่าล้านบาท ซึ่งส่วนใหญ่ใช้งานด้านการปรับปรุงโครงข่ายที่มีอยู่เดิมและขยายเพิ่มเติมในบางส่วน แม้ว่าอายุสัมปทานของบริษัทจะเหลือไม่มาก แต่ยังเดินหน้าพัฒนาโครงข่ายต่อ เพราะต้องการเป็นผู้ให้บริการโครงข่ายที่ดีที่สุด จึงต้องพัฒนาโครงข่ายรองรับลูกค้าที่มีอยู่ราว 30 ล้านรายให้เพียงพอ
กรณีบริษัท โทเทิ่ล แอ็คเซ็ส คอมมูนิเคชั่น (DTAC) กับทรูมูฟ จะให้บริการโทรศัพท์เคลื่อนที่ระบบ 3จี บนคลื่นเดิม 850 MHz มองว่าต้องใช้เวลา เพราะต้องมีการตั้งคณะกรรมการขึ้นมาตาม พ.ร.บ. มาตรา 22 และมาตรา 13 กว่าจะพัฒนาเชิงพาณิชย์ได้จริง เชื่อว่าน่าจะมีการประมูลใบอนุญาต 2.1 GHZ แล้ว